Leukoarajoza
Leukoarajoza je neuroradiološki koncept koji označava oštećenje bijele moždane tvari u području oko moždanih komora, što imaju karakterističan prikaz na MR i CT snimkama mozga. U osnovi ovih promjena je oštećenje bijele moždane tvari u obliku demijelinizacije te gubitka aksona i oligodendrocita praćenog gliozom.

Osnovni faktori rizika za leukoarajozu su starenje i arterijska hipertenzija. Naime, leukoarajoza nastaje usljed oštećenja malih krvnih žila uzrokovanog najčešće ishemijom, ali i drugim uzrocima kao što su razne virusne i autoimune bolesti, te Alzheimerova bolest.

Leukoarajoza je indikator ozbiljne bolesti malih krvnih žila mozga te ukazuje na povećani rizik od moždanog udara i razvoja vaskularne demencije. Valja znati da leukoarajoza sama po sebi ne znači automatski i razvoj demencije.

Liječenje je usmjereno na poboljšanje moždane cirkulacije i metabolizma, te poboljšanje kognitivnih funkcija, socijalne aktivnosti i opće kvalitete života pacijenta.

Demencija
Bolesti mozga